OpenLLM-France/wikimedia huggingface dataset:
# Gouaux

Gouaux (frantsesez eta ofizialki: Gouaux) Okzitaniako udalerri bat da. Administratiboki Frantziako Pirinio Garaiak departamenduan dago, Okzitania eskualdean. 2013an 69 biztanle zituen.

## Demografia
### Biztanleria

2007an Gouaux udalerrian erroldatutako biztanleak 69 ziren. Familiak 28 ziren, horien artean 4 pertsona bakarrekoak ziren (4 bakarrik bizi ziren emakumeak eta 4 bakarrik bizi ziren emakumeak), 16 seme-alabarik gabeko familiak ziren eta 8 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 93 etxebizitza zeuden, 31 familiaren etxebizitza nagusia ziren, 61 bigarren erresidentzia ziren eta 1 hutsik zegoen. 47 etxeak ziren eta 13 apartamentuak ziren. 31 etxebizitza nagusietatik 19 bere jabearen bizilekua ziren eta 12 alokairuan okupaturik zeuden; 7 etxek hitu gela zituzten, 10 etxek lau zituzten eta 14 etxek bost zituzten. 21 etxek euren parking plaza propioa zuten azpian. 9 etxetan ibilgailu bat zegoen eta 22 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Gouaux udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 8 | 75-79 | 0 |
| 0 | 70-74 | 8 |
| 0 | 65-69 | 0 |
| 0 | 60-64 | 0 |
| 0 | 55-59 | 0 |
| 4 | 50-54 | 4 |
| 0 | 45-49 | 8 |
| 4 | 40-44 | 0 |
| 0 | 35-39 | 0 |
| 0 | 30-34 | 0 |
| 0 | 25-29 | 4 |
| 0 | 20-24 | 0 |
| 4 | 15-19 | 4 |
| 4 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 42 ziren, horien artean 30 aktiboak ziren eta 12 inaktiboak ziren. 30 pertsona aktiboak lanean(14 gizon eta 16 emakume) zeuden.. 12 pertsona inaktiboetatik 7 erretiraturik zeuden, 2 ikasten zeuden eta 3 "bestelako inaktibo" gisa sailkaturik zeuden.

### Ekonomia jarduerak

2007an zeuden 5 komertzioetatik, 1 eraikuntza enpresa zen, 1 ostalaritza eta jatetxe enpresa zen, 1 zerbitzu enpresa zen, 1 administrazio publikoko enpresa zen eta 1 «beste zerbitzu jarduera batzuk» multzoan sailkatutako enpresa zen.
2009an zeuden norbanakoentzako 3 zerbitzu publikoetatik, 1 zurgina zen eta 2 iturginak.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1093211
* Multimedia: Gouaux / Q1093211
# Gouache

Gouache margoa itsasteko gai gisa ura kola batez nahasita erabiltzea ezaugarri duen margolaritzako teknika. Zenbaitetan, margoa itsasteko, beste gai batzuk ere erabiltzen dira; eztia, esate baterako. Margoak akuarelan erabiltzen diren berak dira; akuarelan ez bezala, ordea, zuria asko erabiltzen da, bai beste margoekin batera, bai bakarrik, eta horrek ematen dio sendotasuna gouacheari; gouache, izan ere, akuarela opakua da. Historian zehar asko erabili izan da pergaminoetan eta miniaturetan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q204330
* Multimedia: Gouache / Q204330
# Goualade

Goualade (frantsesez eta ofizialki: Goualade) Okzitaniako udalerri bat da. Administratiboki Frantziako Gironda departamenduan dago, Akitania Berria eskualdean. 2013an 81 biztanle zituen.

## Demografia
### Biztanleria

2007an Goualade udalerrian erroldatutako biztanleak 81 ziren. Familiak 44 ziren, horien artean 16 pertsona bakarrekoak ziren (4 bakarrik bizi ziren gizonak eta 12 bakarrik bizi ziren emakumeak), 20 seme-alabarik gabeko familiak ziren eta 8 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 57 etxebizitza zeuden, 42 familiaren etxebizitza nagusia ziren, 10 bigarren erresidentzia ziren eta 5 hutsik zeuden. Etxebizitza guzti hauek 57etxeak ziren. 42 etxebizitza nagusietatik 31 bere jabearen bizilekua ziren eta 11 alokairuan okupaturik zeuden; 10 etxek hitu gela zituzten, 18 etxek lau zituzten eta 14 etxek bost zituzten. 19 etxek euren parking plaza propioa zuten azpian. 22 etxetan ibilgailu bat zegoen eta 15 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Goualade udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 8 | 70-74 | 4 |
| 8 | 65-69 | 4 |
| 4 | 60-64 | 0 |
| 0 | 55-59 | 0 |
| 4 | 50-54 | 4 |
| 0 | 45-49 | 4 |
| 0 | 40-44 | 4 |
| 8 | 35-39 | 4 |
| 0 | 30-34 | 0 |
| 4 | 25-29 | 4 |
| 0 | 20-24 | 0 |
| 4 | 15-19 | 0 |
| 4 | 10-14 | 4 |
| 4 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 49 ziren, horien artean 39 aktiboak ziren eta 10 inaktiboak ziren. 39 pertsona aktiboetatik 34 lanean zeuden (18 gizon eta 16 emakume) eta 5 langabezian zeuden (2 gizon eta 3 emakume). 10 pertsona inaktiboetatik 3 erretiraturik zeuden, 2 ikasten zeuden eta 5 "bestelako inaktibo" gisa sailkaturik zeuden.

### Ekonomia jarduerak

2007an zeuden 3 komertzioetatik, 1 garraio enpresa zen, 1 ostalaritza eta jatetxe enpresa zen eta 1 zerbitzu enpresa zen.
2009an norbanakoentzat zegoen zerbitzu bakarra jatetxe zen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q201488
* Multimedia: Goualade / Q201488
# Gouarec

Gouarec (bretainieraz Gwareg) Côtes-d'Armor departamenduan dagoen Bretainiako udalerria da.

## Kanpo estekak

* Datuak: Q844458
* Multimedia: Gouarec / Q844458
# Glinsce

Glinsce (ingelesez Glinsk) Irlandako udalerri bat da, Mayo konderrian dagoena. Gaeltacht eremuan dago, irlandera hiztunen eremua.

## Ikus gainera

* Glinsk (Galway konderria)

## Kanpo estekak

* Datuak: Q5569765
# Glioxal

Glioxala OCHCHO formulako konposatu organikoa da dialdehidoen familiakoa bi aldehido talde baititu egituran. Solido kristalinoa zuria da tenperatura baxuetan, baina horitu egiten da fusio-puntura hurbiltzean (15º C). Likidoa horia da eta lurrundurik berdea.
Glioxal hutsa izatea ez da ohikoa hidratatu eta oligomeroak eratzen dituelako. Hala ere, horrek ez du arazorik sortzen bere erabilera askotarako.
Glioxala aztarna-gas moduan agertzen da atmosferan hidrokarburoen oxidazioz sortua.

## Produkzioa

Heinrich Debus kimikari alemanak prestatu zuen lehen aldiz glioxala etanola azido nitrikoz erreakzionaraztean.
Bi manera daude glioxal komertziala prestatzeko:
* etilen glikola gas moduan oxidatuz zilar- edo kobre-katalizatzaile bat usatuz,
${\ce {CH2OHCH2OH + O2 ->[Cu,Ag] CHOCHO + 2 H2O}}$
* edo azetaldehido likidoa azido nitrikoz oxidatuz,
${\ce {CH3OH ->[HNO3] CHOCHO}}$
Glioxal komertziala normalean % 40ko ur-disoluziotan saltzen da.

## Erabilera

Glioxala kuxe papera egiteko eta ehungintzako akabera-prozesuetan baliatzen da, zimurtzen ez diren oihalak lortzeko, etsenplurako.
Polimeroen kimikan disolbatzaile eta saretze-agente moduan erabiltzen da.
Kimika organikoan konposatu konplexuagoak sintetizatzeko lehengai moduan baliatzen da, imidazolaren moduko heterozikloak sintetizatzeko adibidez.
Histologian finkatzaile moduan usatzen da.

## Erreferentziak

* 1 2 3 (Ingelesez) Karpov, Andrey; Walsdorff, Christian; Siemer, Michael; Mattioda, Georges; Blanc, Alain. (2021). «Glyoxal» Ullmann's Encyclopedia of Industrial Chemistry (John Wiley & Sons, Ltd): 1–11. doi:10.1002/14356007.a12_491.pub3. ISBN 978-3-527-30673-2. (Noiz kontsultatua: 2021-11-28).
* ↑ (Ingelesez) PubChem. «Glyoxal» pubchem.ncbi.nlm.nih.gov (Noiz kontsultatua: 2021-11-28).
* ↑ (Ingelesez) Vrekoussis, M.; Wittrock, F.; Richter, A.; Burrows, J. P.. (2009-07-14). «Temporal and spatial variability of glyoxal as observed from space» Atmospheric Chemistry and Physics 9 (13): 4485–4504. doi:10.5194/acp-9-4485-2009. ISSN 1680-7316. (Noiz kontsultatua: 2021-11-28).
* ↑ (Ingelesez) Debus, H. (1857). "On glyoxal. Philosophical Magazine, 4th series, 13, 66. or..

## Kanpo estekak

* Datuak: Q413465
* Multimedia: Glyoxal / Q413465
# Glioxisoma

Glioxisoma landaren zelula eukariotoetan eta onddo batzuetan agertzen den peroxisoma berezia da. Arto, soja, ekilore, kakahuete eta kuia hazietan bereziki ugariak dira.

## Funtzioa

Hazietan lipidoak pilatzen diren zeluletan egoten da, haziaren hoziketa garaian lipido horiek oxidatu eta karbohidrato bihurtzen baitituzte. Landareak karbohidrato hauek erabiltzen diru energia iturri gisa fotosintesia egiteko gaitasuna eskuratzen duen artean.
Glioxisometan gantz azidoak degradatu egiten dira beta oxidazioaren bidez eta azetil-CoA molekulak ekoizten dira. Molekula hauek glioxilatoaren zikloan sartzen dira, hortik organuluaren izena. Glioxilatoaren zikloaren bidez glukoneogenesia burutu eta glukosa ekoizten da. Hazietan oso garrantzitsua da ziklo hau, glukosa ekoizteko beste modurik ez baitu zelulak. Glioxisometan gainera ziklo hau burutzeko beharrezkoak diren bi entzima ere gordetzen dira, isozitrato liasa eta malato sintasa.

## Erreferentziak

* ↑ (Ingelesez) Graham, Ian A.. (2008-06-01). «Seed Storage Oil Mobilization» Annual Review of Plant Biology 59 (1): 115–142. doi:10.1146/annurev.arplant.59.032607.092938. ISSN 1543-5008. (Noiz kontsultatua: 2023-04-23).
* ↑ «Glioxisoma» www.quimica.es (Noiz kontsultatua: 2023-04-23).

## Kanpo estekak

* Datuak: Q2086233
# Glioma

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Glioma zentro nerbiosoetako eta erretinako tumorea da, egituraz neurogliaren antzekoa, zelula nukleatu, izar-formako eta pikordunez eta zelula arteko material homogeneo, erdilikido eta zeharrargiz osatua. Glia zeluletatik sortzen denez, horrela diote. Normalean burmuinean hasten da.

## Erreferentziak

* ↑ Euskalterm: [Onkologia Hiztegia] [2015]
* ↑ Euskalterm: [Hiztegi terminologikoa] [2009]
* ↑ (Ingelesez) Mamelak, A.N.; Jacoby, D.B.. (2007). «Targeted delivery of antitumoral therapy to glioma and other malignancies with synthetic chlorotoxin (TM-601)» Expert Opin. Drug Drliv. 4 (2): 175-186..

## Kanpo estekak

* Datuak: Q1365309
* Multimedia: Gliomas / Q1365309
# Gliptodonte

Gliptodontea (Glyptodon clavipes), antzinako grezieraz "hortz zirrikitua" esan nahi duena, Hego Amerikan Pliozenon bizi eta duela 8.500 urte inguru iraungi zen armadilo-espeziea izan zen. Seniderik hurbilenak egungo armadiloak ditu, hala ere, erraldoi honek 3 metroko luzera eta 3.000 kilo inguru zituen.

## Erreferentziak

* ↑ Agirre, P.. (2009-01-29). «Desagertutako animaliak berpizten» Berria.
* Datuak: Q131695
* Multimedia: Glyptodon / Q131695
# Gliptika

Gliptika hitza Grezieraz γλυπτός, harri bitxiak edo txanponak eta dominak egiteko altzairuzko moldeak egiteko artea da. Antzinaroatik gaur egunera hiru fase nagusi izan ditu:
* Lehenengoan, piktogramak grabatzeko harri gogorretan eginak, ziligu gisa goi-mailako dignatario, apaiz edo erregeentzat eginak. Lehen aldi honek bi zibilizazio handienak eta zaharrenak hartzen ditu barne: Antzinako Egiptokoa eta Sumerrena .
* Bigarren aldiaren hasieran feniziarrak, antzinako Grezia eta etruskoak erabili zuten. Herri horietan gliptika benetako artea izaten hasi zen.
* Gliptikaren goren aldia Periklesen mendeko Grezian eta Antzinako Erromako Augustoren erregealdian eman zen. Greziarrek, batez ere forma eta ingeradaren ezaugarrien garbitasuna bilatzen zuten marken edertasun gisa; erromatarrek, aldiz, harri finaren koloreak eta gardentasuna bilatzen zuten.
Horrela grabatuta historiak utzi digun harrien artean hauek ditugu:
* Dioscorides grabatzailearen Demostenoak.
* Hiloko Zezena
* Akiles Panofiloren lira jotzen
* Solonen Marmokak
* Aspasioren Minerva
* Julia de Evodo edo Michelangeloren Ziligua izenarekin ezagutzen dena

## Kanpo estekak

* Datuak: Q929254
* Multimedia: Glyptics / Q929254
# Glinojeck udalerria

Glinojeck ( (Audio·info)) Poloniako Mazoviako voivoderriko landa-hiri udalerri bat da, Ciechanów barrutian kokatuta. 153,85 km²ko azalera du eta 2017ko datuen arabera 8067 biztanle zituen.

## Kanpo estekak

* Udalaren webgunea
* Datuak: Q2328546
* Multimedia: Gmina Glinojeck / Q2328546
ieaMazoviako voivoderriko udalerriak :
# Glioxilatoaren zikloa

Glioxilatoaren zikloa Krebsen zikloaren aldaera bat da, landareen hazietako glioxisomatan gertatzen dena. Gantz azidoetatik glukosa ekoizten da, eta hori bereziki garrantzitsua da landareen haziak hozitzeko, izan ere fotosintesia egin bitartean zelulak ez baitu bestelako glukosa iturririk.

## Erreakzio biokimikoak

Glioxisomek triglizeridoak beta oxidazioaren bidez degradatzen dituzte eta azetl-CoA molekulak ekoizten dituzte. Ondoren hasten da glioxilatoaren zikloa.
* Azetil-CoA molekula oxalazetatoarekin elkartu eta zitratoa sortzen da (Krebsen zikloan gertatzen den bezala). Zitrato sintasa entzimak katalizaten du erreakzio hau.
* Zitratoa isozitrato bihurtzen da. Akonitasa entzimak egiten du.
* Isozitratoa bitan zatitzen da, glioxilatoa eta sukzinatoa sortuz. Isozitrato liasak egiten du.
* Produktu bakoitzak bide desberdinak jarraituz malatoa ekozten dute:
** Sukzinatoa fumaratoa bihurtzen da eta hau malatoa (Krebsen zikloan gertatzen den bezala). Sukzinato deshidrogenasak eta fumarasak egiten dute hurrenez hurren.
** Azetil-CoAk azetilo bat gehitzen dio glioxilatoari eta honek ere malatoa sortzen du. Malato sintasak egiten du.
* Malatoa deshidrogenatu egiten da eta oxalazetatoa sortzen da. Malato deshidrogenasak egiten du. Ondoren oxalazetatoa gai da glukosa sortzeko glukoneogenesi prozesuaren bidez.

## Erreferentziak

* ↑ Mathews, Christopher K.; Van Holde, K. E. (Kensal Edward); Ahern, Kevin G.; González de Buitrago, José Manuel. (2002). Bioquímica. Madrid : Addison Wesley ISBN 978-84-7829-053-6. (Noiz kontsultatua: 2023-04-23).

## Kanpo estekak

* Datuak: Q575119
* Multimedia: Glyoxylate cycle / Q575119
# Gliese 710

Gliese 710 (HIP 89825 izenaz ere ezagututa), Serpens konstelazioko izar bat da, laranja koloreduna eta 0,6 M$_☉$-ko masaduna. Izarra hemendik 1,29 milioi urtetara Eguzki Sistematik oso gertu igaroko dela aurreikusi da, Eguzkitik 0,1663 argi-urteko distantzia minimoraino hurbilduz, hain zuzen ere. Gaur egun, Eguzkitik gertuen dagoen izarra Proxima Centauri da, 4,3 argi-urtetara kokaturik. Hau da, Gliese 710 izarra Proxima Centauri baino 25 aldiz gertuago igaroko da. Izarra horren gertu egoteak, izarra Lurretik Eguzki Sistemako planeta batzuk bezain disdiratsu ikusi ahal izatea eragingo du.
Gaur egun, Gliese 710 Lurretik 62,3 argi-urtetara kokaturik dago, Serpens konstelazioan. Izarrak 9,69-ko itxurazko magnitudea dauka, begi-bistaz ikusi ahal izateko nahikoa ez dena. Gliese 710 Eguzkia baino txikiagoa da, bai masan (Eguzkiaren masaren %60 inguru), baita tamainan ere (Eguzkiaren erradioaren %67 inguru). Izarrak 9,65 eta 9,69 arteko itxurazko magnitude aldakorra duela uste da, eta ez da planetarik aurkitu izarra orbitatzen.

## Erreferentziak

* ↑ Fuente Marcos, Raúl de la; Fuente Marcos, Carlos de la. (2020-12-10). «An Update on the Future Flyby of Gliese 710 to the Solar System Using Gaia EDR3: Slightly Closer and a Tad Later than Previous Estimates» Research Notes of the AAS 4 (12): 222. doi:10.3847/2515-5172/abd18d. ISSN 2515-5172. (Noiz kontsultatua: 2022-04-26).
* ↑ García-Sánchez, Joan; Preston, Robert A.; Jones, Dayton L.; Weissman, Paul R.; Lestrade, Jean-François; Latham, David W.; Stefanik, Robert P.. (1999-02-01). «Stellar Encounters with the Oort Cloud Based on HIPPARCOS Data» The Astronomical Journal 117: 1042–1055. doi:10.1086/300723. ISSN 0004-6256. (Noiz kontsultatua: 2022-04-26).
* ↑ Johnson, H. M.; Wright, C. D.. (1983-11-01). «Predicted infrared brightness of stars within 25 parsecs of the sun.» The Astrophysical Journal Supplement Series 53: 643–711. doi:10.1086/190905. ISSN 0067-0049. (Noiz kontsultatua: 2022-04-26).

## Kanpo estekak

* Datuak: Q1062319
# Glide (Oregon)

Glide Ameriketako Estatu Batuetako erroldak esleitutako leku bat da. Douglas konderrian dago, Oregon estatuan. 1.805 biztanle ditu, 26,309969 kilometro koadroko azaleran banatuta.

## Ikus, gainera

* Douglas konderria

## Kanpo estekak

* Datuak: Q1953274
# Gliese katalogoa

Gliese katalogoa Wilhelm Gliesek (eta ondoren, baita ere H. Jahreissek) 1957an, 1969an eta 1993an bildutako hurbileko izarren hiru katalogoetako edozeinen ohiko izena da. Katalogoko sarrerak GI edo GJrekin hasten dira. Gliese katalogoa Eguzki-sistematik 25 parsec edo 81,5 argi urte baino gutxiagora dauden izarrak biltzen saiatzen da. Honela, 0,0390 edo gehiagoko paralaje trigonometrikoa duten izar guztiak agertzen dira, fotometria edo beste metodo batzuen bidez izarra askoz distantzia handiagora dagoela argi egon arren.
1.0 eta 965.0 arteko zenbakiak bigarren ediziokoak dira, Catalogue of Nearby Stars (1969). Hauen barnean, zenbaki osoek lehen edizioan agertzen ziren izarrak ordezkatzen dituzte, banatzaile dezimala zutenak izar berriak bigarren edizioan sartzeko erabili ziren bitartean jatorrizko ordena hautsi gabe. 9001 eta 9850 arteko zenbakiak 1970eko Extension of the Gliese Cataloguekoak dira. 1000 eta 1294 arteko zenbakiak, 2001 eta 2159 artekoak bezala, Nearby Star Data Published 1969-1978 gehigarrikoak dira. 1000 eta 1294 arteko sarrerak gertuko izarrenak diren bitartean, 2001 eta 2159 artekoak "ustez" gertuko izarrenak dira. 3001 eta 4388 arteko zenbakiak Preliminary Version of the Third Catalogue of Nearby Starsekoak dira (1991). Katalogoaren bertsio hau hasierakoa deitua izan zen arren, oraindik erabiltzen da. Bertsio horretan agertzen ziren 3803 izarretatik gehienek jada bazuten GJ zenbakia, baina bazeuden baita ere 1388 oraindik zenbakirik gabe. Azken hauek izendatzeko beharrak 3001 eta 4388 arteko numerazioa ekarri zuen ondorio bezala.

## Euren Gliese zenbakiagatik ezagutzen diren izarren adibide nabarmenak

Eguzki-sistematik gertuko izar askok ez dute Bayer izendapenik, ezta Flamsteed izendapenik ere, arruntki Gliese Katalogoko euren zenbakiagatik ezagutzen direlarik. Jarraian ikus daitekeen taulan, arrazoi bat edo beste bat dela, interes gehien pizten dutenetako batzuk agertzen dira.
| Izarra | Izen alternatiboa | Konstelazioa | Distantzia (Argi urte) | Ezaugarri nabarmengarria |
| Gliese 229 | HD 42851 | Lepus | 18,8 | nano gorri eta nano marroi batek osatutako sistema bitarra |
| Gliese 317 | LHS 2037 | Pyxis | 29,9 | nano gorria exoplaneta berretsi batekin eta balizko bigarren planeta batekin |
| Gliese 436 | LHS 310 | Leo | 33,4 | Nano gorria, hau ere baieztatutako exoplaneta batekin eta baieztatzeko dagoen bigarren batekin |
| Gliese 570 | HR 5568 | Libra | 19,2 | nano laranja batek, bi nano gorrik eta nano marroi batek osatutako sistema. |
| Gliese 644 | Wolf 630 | Ofiuchus | 18,7 | Izar sistema boskoitza. Kide guztiak nano gorriak dira. |
| Gliese 710 | HD 168442 | Serpens | 63,0 | Etorkizunean Eguzki-sisteman grabitate perturbaziorik handiena eragingo duen izarra. |
| Gliese 777 | HD 190360 | Cygnus | 51,8 | Izar nagusiaren inguruan orbitatzen ari diren bi exoplaneta dituen izar bitarra. |
| Gliese 842.2 | HIP 108467 | Cepheus | 68,0 | Nano gorri bat masa handiko disko zirkumestelar batez inguratua. |

## Ikus, gainera

* Bonner Durchmusterung
* Ross katalogoa
* Giclas katalogoa

## Kanpo estekak

* Datuak: Q1045111
* Multimedia: Gliese catalogue / Q1045111
# Glienicke/Nordbahn

Glienicke/Nordbahn Alemaniako udalerria da. Brandenburgo estatuan kokatuta dago, [[Oberhavel (barrutia)|Oberhavel]] barrutian. 2014an 11.667 biztanle zituen 4,61 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q585248
* Multimedia: Glienicke/Nordbahn / Q585248
# Gliese 581 c

Gliese 581 c, "Superlur" ere deitzen zaion exoplaneta da, eguzkitik 20,4 argi urtera dagoena. Gliese 581 izarra orbitatzen du, nano gorri motakoa dena eta eguzkiaren tamainaren heren bat dena. Gliese 581 cek eta sistemako beste planetek 4.300 milioi urteko adina dute, lurrarena baino 300 milioi urte gazteagoa.

## Planeta sistema

Gliese 581 izarra hiru planetek orbitatzen dute: Gliese 581 b, Gliese 581 c eta Gliese 581 d-k. Horietatik Gliese 581 c eta Gliese 581 d dira bizitza eduki dezaketen planeta bakarrak, baina bi horietatik Gl 581 c da aukera gehien dituena.

## Gliese 581 c-ren ezaugarriak

Gl 581 c-ek 13 egun lurtarretan orbitatzen du bere izarra, eta 13 egun lurtarretan burutzen du errotazio mugimendua. Horregatik planetaren hemisferio batean beti eguna da eta bestean gaua. Gainera, bertako mareak Lurrarenak baino 400 aldiz indartsuagoak dira. Gliese 581 cren diametroa lurrarena baino 1,5 aldiz handiagoa da (19.134 km). Bere masa Lurrarena halako 5 da.

## Kanpo estekak

* Datuak: Q170347
* Multimedia: Gliese 581 c / Q170347
# Glifo (argipena)

Glifo hitzak adiera zenbait ditu:
* tipografian, glifo, karaktere edo beste ikur baten irudikapen grafikoa;
* arkeologian, petroglifoak, harri gainean idatzitako irudikapenak; arboglifoak, zuhaitz gainean egindakoak;
* agroglifoa, soro baten gainean sortutako formazioa;
* hieroglifoa, idazketa sistema bat;
** egiptoar hieroglifoa,
** maia hieroglifoa,
** míkmaq hieroglifoa.
# Glidden udalerria, Carroll konderria (Iowa)

Glidden udalerria Ameriketako Estatu Batuetako Iowa estatuko udalerri bat da, Carroll konderrian. Azken zentsuaren arabera 1.469 biztanle zituen, 36.28 milia karratu (94.0 km$^2$) eremuan.

## Ekonomia

2020ko zentsuaren arabera, Glidden udalerriak 489 etxebizitza zeuden. Per capita diru-sarrerak 28.309 estatubatuar dolar ziren.

## Kanpo estekak

* Datuak: Q2219445